એની સૌથી વધારે અસર મોરબી, અમરેલી, રાજકોટ, જામનગર, જૂનાગઢ,આંશિક રીતે સુરેન્દ્રનગર અને ભાવનગર જિલ્લાઓમાં જોવા મળી હતી. આ જિલ્લાઓમાં ભાજપના નેતાઓની રાજનીતિ પણ હાલની પાટીદાર નેતાગીરીની સામે પડી છે. રાષ્ટ્રીય ઉપાધ્યક્ષ પરષોત્તમ રૂપાલાને અમરેલીમાં જ વિરોધનો સામનો કરવો પડે છે એવી જ રીતે મહામંત્રી મનસુખ માંડવીયાને ભાવનગર નજીકના એક નાનકડા ગામેથી સભા કર્યા વગર પાછા વળવુ પડ્યું છે. આવા અનેક કિસ્સાઓ રૂપાલા અને માંડવીયાના નામે નોંધાયેલા છે. આ ચાર જિલ્લાઓમાં ભાજપની સ્થાનિક નેતાગીરી હિસાબ સરભર કરી દેવાના મુડમાં છે તો સૌરાષ્ટ્માં ઉમેદવારોની પસંદગીને લઇને પણ ખાસ્સો વિરોધ-આક્રોશ ભાજપના સ્થાનિક કાર્યકરોમાં છે. સ્થાનિક સંસ્થાઓમાં ભ્રષ્ટાચારની ફરિયાદોને પ્રદેશ નેતાગીરીએ નજરઅંદાજ કરી છે એનો રોષ આ ચૂંટણીના પરિણામોમાં જોવા મળી શકે છે તેવુ સૌરાષ્ટ્રના આગેવાનો કબુલે છે. બન્ને પ્રાંતમાં પાટીદાર નવનિર્માણ સેના અને અપક્ષ પાટીદાર ઉમેદવારો પણ ભાજપને ખાસ્સુ નુકશાન પહોંચાડશે.